USLIJED grmljavinskog nevremena koje je oko 18 sati pogodilo područje Podstrane poginuo je mlađi muškarac.

Kako javlja Dalmacija Danas, on se kupao s djevojkom na plaži u Mutograsu. Kako doznaju od svjedoka, radi se o 25-godišnjem mladiću iz Sarajeva koji se nalazio na ljetovanju u Dalmaciji s djevojkom.

"Munja je udarila u more, čula sam krik i shvatila da se dogodila tragedija. Iako je cura bila do njega, ona nije stradala, i počela ga je izvlačiti iz mora. Spašavanju se priključilo puno ljudi, ali mladiću nije bilo spasa", ispričala je svjedokinja.

U Mutogras je odmah stigao i tim Hitne medicinske pomoći.

Tekst se nastavlja ispod oglasa

Ovaj tragičan slučaj, kakav lokalno stanovništvo ne pamti, može služiti kao upozorenje svima da se za vrijeme nevremena sklone na sigurno i nikako ne čekaju nevrijeme u moru.